b'\n_START_ARTICLE_\nExplozia din mina de c\xc4\x83rbune din Heilongjiang (2009)\n_START_PARAGRAPH_\nExplozia din mina de c\xc4\x83rbune din Heilongjiang din 2009 a fost un accident minier care a avut loc pe data de 21 noiembrie 2009 l\xc3\xa2ng\xc4\x83 Hegang \xc3\xaen provincia Heilongjiang, \xc3\xaen nord-estul Chinei. 107 persoane au fost confirmate decedate.Al\xc8\x9bi 29 au fost interna\xc8\x9bi la spital. Explozia a avut loc la mina de c\xc4\x83rbune Xinxing la 02:30 ora local\xc4\x83, c\xc3\xa2nd se crede c\xc4\x83 528 de persoane se aflau \xc3\xaen min\xc4\x83. Se crede c\xc4\x83 420 dintre ei au fost salva\xc8\x9bi. Num\xc4\x83rul mor\xc8\x9bilor face ca explozia s\xc4\x83 fie cea mai tragic\xc4\x83 din China \xc3\xaen anii recen\xc8\x9bi._NEWLINE_Vice-premierul Chinei, Zhang Dejiang, a vizitat locul \xc3\xaen dup\xc4\x83-masa zilei de 21 noiembrie, pentru a vedea la fa\xc8\x9ba locului cum se desf\xc4\x83\xc8\x99oar\xc4\x83 eforturile de salvare, iar Pre\xc8\x99edintele Chinei, Hu Jintao \xc8\x99i Premierul Wen Jiabao se spune c\xc4\x83 ar fi \xe2\x80\x9edat instruc\xc8\x9biuni referitore la eforturile de salvare\xe2\x80\x9d. Ambii au transmis mesaje de condolean\xc8\x9be celor afecta\xc8\x9bi. Pe de alt\xc4\x83 parte, Li Zhanshu, guvernorul provinciei Heilongjiang, a cerut ca standardele de protec\xc8\x9bie ale muncii \xc3\xaen mine s\xc4\x83 fie revizuite, iar Biroul provincial de protec\xc8\x9bie a muncii a spus c\xc4\x83 programul de reforme miniere va fi favorizat._NEWLINE_Televiziunea chinez\xc4\x83 a raportat ini\xc8\x9bial c\xc4\x83 au decedat 31 de mineri. Ulterior, a raportat c\xc4\x83 num\xc4\x83rul mor\xc8\x9bilor s-a dublat \xc3\xaen timpul nop\xc8\x9bii foarte reci._NEWLINE_Mina, care se afl\xc4\x83 la grani\xc8\x9ba cu Rusia, \xc8\x99i care este proprietatea firmei de stat  Heilongjiang Longmei Mining Holding Group, a fost deschis\xc4\x83 \xc3\xaen 1917, \xc8\x99i produce 12 millioane de tone de c\xc4\x83rbune pe an,, astfel fiind una dintre cele mai mari \xc8\x99i mai vechi mine din China. Conform unui raport preliminar, explozia a fost cauzat\xc4\x83 de gaze comprimate, captate subteran, cauza fiind ventila\xc8\x9bia insuficient\xc4\x83 din pu\xc8\x9bul minei. Explozia a fost at\xc3\xa2t de puternic\xc4\x83 \xc3\xaenc\xc3\xa2t a fost sim\xc8\x9bit\xc4\x83 la 6 mile dep\xc4\x83rtare. Multe cl\xc4\x83diri din apropiere au fost avariate, inclusiv una din imediata apropiere a minei, a c\xc4\x83rei acoperi\xc8\x99 a fost distrus complet. Directorul spitalului general din Hegang, unde majoritatea celor r\xc4\x83ni\xc8\x9bi au fost transporta\xc8\x9bi, a relatat c\xc4\x83 \xe2\x80\x9emajoritatea celor r\xc4\x83ni\xc8\x9bi sufer\xc4\x83 de r\xc4\x83ni complexe, cum ar fi leziuni respiratorii, rupturi de oase \xc8\x99i otr\xc4\x83vire cu gaze\xe2\x80\x9d._NEWLINE_\xc3\x8en urma accidentului, a fost relatat c\xc4\x83 directorul, directorul-adjunct \xc8\x99i inginerul-\xc8\x99ef al companiei miniere ar fi fost \xc3\xaendep\xc4\x83rta\xc8\x9bi din func\xc8\x9bie. Procurorul-de-stat chinez investigheaz\xc4\x83 posibilitatea c\xc4\x83 dezastrul s-ar fi produs din cauza unei neglijen\xc8\x9be criminale. Mass media chinez\xc4\x83 a relatat pe data de 23 noiembrie 2009, c\xc4\x83 concluzia unei investiga\xc8\x9bii a fost c\xc4\x83 explozia s-ar fi datorat managementului defectuoas al minei. Tot pe 23 noiembrie 2009, familiile celor deceda\xc8\x9bi au spus c\xc4\x83 forurile oficiale nu i-ar fi \xc3\xaen\xc8\x99tiin\xc8\x9bat c\xc3\xa2nd accidentul a avut loc.'